**4.6.1 Čoahkketabealla - Váibmogiella**
Poasta 13709 rievdaduvvo čuovvovažžan “Rekrutterenstrategiijat” ja lasihuvvo 150:in, oktiibuot 500

**4.6.4.1 Rekrutterenstrategiijat - prošeakta**
Teaksta: Dát doaibmabidju lea čuovvolandoaibmabidju dán raporttas. rievdaduvvo čuovvovažžan:

Dát doaibmabidju lea čuovvolandoaibmabidju ášši «Sámedikki rekrutterenstrategiijat sámi servodaga várás» boahtte dievasčoahkkinmeannudeamis.
ja
“Dán prošektii várrejuvvo 300.000 ru 2022:s.” rievdaduvvo “Dán prošektii várrejuvvo 500 000 ru 2022:s.”

 **4.6.2.2 Digitála fálaldat mánáide ja nuoraide - prošeakta Prošeavtta mihttomearri:**
“Ulbmilii várrejuvvo 350 000 ru 2022:s” rievdaduvvo “Ulbmilii várrejuvvo 150 000 ru 2022:s”

 **4.5.8 Giellaovddidandoaimmat - ohcanvuđot doarjja Lassivuoruheamit:**

·   Giellaovddidandoaimmat giellaguovddážiid várás mat leat ásahanmuttus.

·   Rádjerasttildeaddji giellaovttasbargu

  **Vuoruhemiid sadjái čuoggás 5.14.2 Stipeanda alit ohppui - ohcanvuđot doarjja árvalusas:**

Vuoruheapmi 1:

·   Sámi mánáidgárdeoahpaheaddjeoahppu.

·   Dábálaš mánáidgárdeoahpaheaddjeoahppu mas lea sámi profiila.

·   Sámi vuođđoskuvlaoahpaheaddjeoahppu 1-7 ja 5-10.

·   Dábálaš vuođđoskuvlaoahpaheaddjeoahppu 1-7 mas sámegiella lea fágasuorggis mii addá gelbbolašvuođa oahpahit sámegiela vuosttašgiellan, unnimusat 30 oahppočuoggá.

·   Dábálaš vuođđoskuvlaoahpaheaddjeoahppu 5-10 mas sámegiella lea fágasuorggis mii addá gelbbolašvuođa oahpahit sámegiela vuosttašgiellan, unnimusat 60 oahppočuoggá.

·   Dábálaš vuođđoskuvlaoahpaheaddjeoahppu 1-7 ja 5-10 mas sámegiella lea fágasuorggis mii addá gelbbolašvuođa oahpahit sámegiela nubbingiellan, unnimusat 60 oahppočuoggá.

Vuoruheapmi 2:

·   Dábálaš mánáidgárdeoahpaheaddjeoahppu studeanttaide geain lea oppalašárvosátni/eksámen sámegielas vuosttaš- dahje nubbingiellan joatkkaskuvlla oahpahusas dahje vástideaddji dásis.

·   Lektoroahppu 8-13 studeanttaide geain lea oppalašárvosátni/eksámen sámegielas vuosttašgiellan joatkkaskuvlla oahpahusas dahje vástideaddji dásis.

·   Fágaoahpaheaddji oahput studeanttaide geain lea oppalašárvosátni/eksámen sámegielas vuosttašgiellan joatkkaskuvlla oahpahusas dahje vástideaddji dásis.

·   Geavatlaš-pedagogalaš oahput studeanttaide geain lea oppalašárvosátni/eksámen sámegielas vuosttašgiellan joatkkaskuvlla oahpahusas dahje vástideaddji dásis.

**LASSIEVTTOHUS poasttas 8.3.6 Ásahusovddideapmi**

Lassivuoruheamit:

·   Prošeavttat maid ulbmilin lea ovddidit ásahusa fágalaččat.

·   Prošeavttat mat váikkuhit dáidaga ja kultuvrra gaskkusteami ođđa vugiid mielde.

**Buot teavstta sadjái árvalusas 8.7.4 Doarjja sámi girjjálašvuođa prošeaktadoarjagii - ohcanvuđot doarjja:**

Deaŧalaš lea movttiidahttit juohkelágan sámi almmuhemiid sámi girjjálašvuođa ohcanvuđot ortnegis daid lágádusaid ektui maidda njuolggodoarjjaortnet ii guoskka.
Sámi jietna- ja e-girjjiid jearahuvvojit olu, mii dahká dehálažžan fuolahit ahte ođđa sámi girjjálašvuohta maiddái lea olámuttus digitálalaččat. Dákkár almmuheamit leat dehálaš doaimmat sihke Sámedikki girjjálašvuođapolitihkkii ja giellapolitihkkii. Digitála almmuheamit fertejit leat heivehuvvon dálá teknologalaš vuogádagaide ja ferte dahkat ahte dat leat eanet olámuttus girjerádjosiidda, vai eambbogat olahit sámi girjjálašvuođa. Julev- ja lullisámi giellaguovlluin lea hástalus go originálagirjjálašvuohta váilu, mii dahká ahte lea erenoamáš dehálaš buktit olámuddui dan girjjálašvuođa mii gávdno. Girjjálašvuođa jorgaleamit, erenoamážit dáidda gielaide lea danin dehálaš ja dárbbašlaš vuoruheapmi Sámedikki girjjálašvuođastrategiijas ja speadjalastojuvvo dán ortnegis.

Doarjjaortnega mihttomearri - Doarjja sámi girjjálašvuođa prošeaktadoarjagii - ohcanvuđot doarjja:

·   Sámi girjjálašvuohta mii lea olámuttus sámegillii.
Vuoruheamit - Doarjja sámi girjjálašvuođa prošeaktadoarjagii - ohcanvuđot doarjja:

·   Čáppagirjjálašvuohta mas vuođđománus lea sámegielaide

·   Fágagirjjálašvuohta mas vuođđománus lea sámegielaide

·   Čáppagirjjálašvuođa jorgalit sámegielaide

·   Jietnagirjjit.

·   E-girjjit.

 **LASSIEVTTOHUS postii 10.6.7 - Doarjja dearvvašvuođa-, fuolahus ja mánáidsuodjalusprošeavttaide – ohcanvuđot doarjja**

Ođđa vuoruheamit

·   Prošeavttat mat láhčet deaivvadanbáikkiid sámi vuorasolbmuid várás.

·   Prošeavttat mat láhčet gielalaččat ja kultuvrralaččat heivehuvvon dearvvašvuođa- ja fuolahusbálvalusa.

**Lassiteaksta kapihttalii 7.4.4 Boazodoallu**

Lasihuvvo 3. teakstaoasi maŋemus cealkaga maŋábeallai:

Boazoeaiggádat buot agiin ja dearvvašvuođas beroškeahttá leat seamma deaŧalaččat ealáhussii ja sidjiide galgá sihkkarastojuvvot sin bargu ja gullevašvuohta.